ಫೇಜ್ ಚಿಕಿತ್ಸೆಯು ಸುಮಾರು 60 ವರ್ಷಗಳಿಂದಲೂ ಬೃಹತ್‌ಪ್ರಮಾಣದಲ್ಲಿ ಸಂಶೋಧಿಸಲ್ಪಟ್ಟ ಹಾಗೂ ಉಪಯೋಗಿಸಲ್ಪಟ್ಟ ಚಿಕಿತ್ಸಾವಿಧಾನವಾಗಿದೆ. ಅದರಲ್ಲೂ ಸೋವಿಯತ್ ಒಕ್ಕೂಟದಲ್ಲಿ ಇದು "ನಿರೋಧಕತೆಯ ಸಮಸ್ಯೆಗೆ ಪರಿಹಾರ ಕೊಡಬಹುದಾದ ಪರ್ಯಾಯ ಚಿಕೆತ್ಸೆ" ಎಂದೇ ಪರಿಗಣಿಸಲ್ಪಟ್ಟಿದೆ. ದೇಹದಲ್ಲಿ ಪ್ರತಿಕಾಯಗಳ (ಆಂಟಿಬಾಡಿ) ಇರುವಿಕೆಯು ಬೆಳಕಿಗೆ ಬರುವಲ್ಲಿಯವರೆಗೆ ಅಂದರೆ, 1940ರ ಸುಮಾರಿಗೆ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಈ ಫೇಜ್ ಚಿಕಿತ್ಸೆಯು ವ್ಯಾಪಕವಾಗಿ ಬಳಸಲ್ಪಡುತ್ತಿತ್ತು. ಬ್ಯಾಕ್ಟೀರಿಯೋಫೇಜ್‌ಗಳು ಅಥವಾ "ಫೇಜ್‌ಗಳು" ಬ್ಯಾಕ್ಟೀರಿಯಾ ಕೋಶಗಳಿಗೆ ಧಾಳಿಯಿಡುವ ವೈರಸ್‌ಗಳಾಗಿದ್ದು. ಲೈಟಿಕ್ (ಜೀವಕೋಶಗಳ ವಿಭಜನೆಗೆ ಸಂಬಂಧಿಸಿದ)ಫೇಜ್‌‌‍ಗಳ ವಿಚಾರದಲ್ಲಿ ಇದು ಬ್ಯಾಕ್ಟೀರಿಯಾದ ಚಯಾಪಚಯ ಕ್ರಿಯೆಯನ್ನೇ ಛಿದ್ರಗೊಳಿಸಿ ಬ್ಯಾಕ್ಟೀರಿಯಾಗಳ ಕ್ಷಯಿಸುವಿಕೆಗೆ ಕಾರಣವಾಗುತ್ತದೆ. ಫೇಜ್ ಚಿಕಿತ್ಸೆಯು ರೋಗಕಾರಕ ಬ್ಯಾಕ್ಟೀರಿಯಾಗಳ ಸೋಂಕಿಗೆ ಲೈಟಿಕ್ ಬ್ಯಾಕ್ಟೀರಿಯೋಫೇಜ್‌ಗಳನ್ನು ಚಿಕಿತ್ಸಕಾರಕ ಗಳನ್ನಾಗಿ ಬಳಸುವ ಚಿಕಿತ್ಸಾವಿಧಾನವಾಗಿದೆ. 

ಬಹುಔಷಧಿಗಳಿಗೆ ನಿರೋಧಕತೆಯನ್ನು ತೋರುವ ರೋಗಕಾರಕಗಳಿರುವ ಈಗಿನ ಕಾಲದಲ್ಲಿ ಬ್ಯಾಕ್ಟೀರಿಯೋಫೇಜ್ ಚಿಕಿತ್ಸೆಯು ಪ್ರತಿಜೀವಕಗಳಿಗೆ(ಆಂಟಿಬಯೋಟಿಕ್) ಪರ್ಯಾಯವಾಗಿ ಬಳಸಲ್ಪಡುವ ಒಂದು ಪ್ರಮುಖ ಚಿಕಿತ್ಸೆಯಾಗಿದೆ. 1966-1996ರ ನಡುವೆ ಫೇಜ್‌ಗಳನ್ನು ಚಿಕಿತ್ಸೆಗೆ ಬಳಸುವ ಬಗ್ಗೆ ನಡೆದ ಅಧ್ಯಯನದ ಪುನರ್‌ಪರಿಶೀಲನೆ ಮತ್ತು ಅಂತರ್ಜಾಲದಲ್ಲಿ ಪ್ರದರ್ಶಿಸಲ್ಪಡುವ ಆಧುನಿಕ ಫೇಜ್ ಚಿಕಿತ್ಸೆಗಳ ನೇರ ಪ್ರದರ್ಶನವು "ಪೋಲಿಶ್ ಮತ್ತು ಸೋವಿಯತ್ ಅಧ್ಯಯನದಲ್ಲಿ ಫೇಜ್‌ಗಳನ್ನು ಶರೀರದ ಯಾವುದಾದರೂ ಒಂದು ಭಾಗಕ್ಕೆ ಮಾತ್ರ ಬಳಸುವಂತೆ(ಸ್ಠಳೀಯ), ಬಾಯಿಯ ಮೂಲಕ ತೆಗೆದುಕೊಳ್ಳುವಂತೆ, ಅಥವಾ ಪೂರ್ತಿ ದೈಹಿಕವಾಗಿ ಬಳಸುವಂತೆ ಉಪಯೋಗಿಸಬಹುದು" ಎಂದು ತೋರಿಸಿಕೊಟ್ಟಿವೆ. ಕೆಲವೊಂದು ಜೀರ್ಣಾಂಗವ್ಯೂಹಕ್ಕೆ ಸಂಬಂಧಿಸಿದ ಅಥವಾ ಅಲರ್ಜಿಗೆ ಸಂಬಂಧಿಸಿದ ಅಡ್ಡಪರಿಣಾಮಗಳೂ ಸೇರಿದಂತೆ, ಈ ಅಧ್ಯಯನಗಳಲ್ಲಿ ಕಂಡುಬಂದ ಯಶಸ್ಸಿನ ಪ್ರಮಾಣ 80-95% ಆಗಿದೆ. "ಎಸ್ಚರಿಚಿಯ ಕೊಲೈ" ," ಎಸಿಟೋಬಾಕ್ಟರ್" " ಜಾತಿಯ ಬಾಕ್ಟೀರಿಯಾಗಳು" , ಮತ್ತು "ಸ್ಟೆಫೈಲೋಕಾಕ್ಕಸ್" ಆರಿಯಸ್‍‌ಗಳ ವಿರುದ್ಧ ಫೇಜ್‌ಗಳು ಗಮನಾರ್ಹ ಫಲಪ್ರದತೆಯನ್ನೇ ತೋರಿಸಿದೆ ಎಂದು ಬ್ರಿಟಿಷ್ ಅಧ್ಯಯನವು ಸಹ ಸಾಧಿಸಿ ತೋರಿಸಿದೆ. ಫೇಜ್‌ಗಳ ಜೈವಿಕ ಲಭ್ಯತೆಯನ್ನು ಅಭಿವೃದ್ಧಿಗೊಳಿಸುವ ನಿಟ್ಟಿನಲ್ಲಿ ಯುಎಸ್ ಅಧ್ಯಯನವು ನಡೆದಿತ್ತು ಫೇಜ್ ಚಿಕಿತ್ಸೆಯು ಬಹುಔಷಧಗಳಿಗೆ ನಿರೋಧಕತೆ ತೋರುವ ರೋಗಕಾರಕಗಳ ಚಿಕಿತ್ಸೆಗೆ ಬಳಸುವ ಪ್ರತಿಜೀವಕ (ಆಂಟಿಬಯೋಟಿಕ್) ಗಳಿಗೆ ಪರ್ಯಾಯವಾಗಿ ಬಳಸಬಹುದಾದ ಒಂದು ಮಹತ್ವದ ಚಿಕಿತ್ಸಾ ವಿಧಾನವೆಂದು ಸಾಧಿಸಿ ತೋರಿಸಬಹುದು.
ಹೊಸ ವೈದ್ಯಕೀಯ ಚಿಕಿತ್ಸೆ
ತಡೆಗಟ್ಟುವಿಕೆ
ಪರ್ಯಾಯಗಳು
ಫೇಜ್ ಚಿಕಿತ್ಸೆ